**LĒMUMS**

LIEPĀJĀ

|  |  |
| --- | --- |
| 2022.gada 11.janvārī |  Nr.3/1(prot. Nr.1, 3.§) |

Par sadarbības līguma pagarināšanu

Pamatojoties uz likuma “Par pašvaldībām” 15.panta pirmās daļas 6.punktu, Valsts pārvaldes iekārtas likuma 61.pantu, Ministru kabineta 2021.gada 9.oktobra rīkojuma Nr.720 “Par ārkārtējās situācijas izsludināšanu” 5.51. un 5.52.apakšpunktu, Ministru kabineta 2021.gada 28.septembra noteikumiem Nr.662 “Epidemioloģiskās drošības pasākumi Covid-19 infekcijas izplatības ierobežošanai”, Liepājas pilsētas domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” 109.punktu un Liepājas valstspilsētas pašvaldības domes 2021.gada 27.oktobra lēmumu Nr.404/13 “Par sadarbības līguma slēgšanu ar Veselības ministriju un Nacionālo veselības dienestu”, lai nodrošinātu Liepājas iedzīvotājiem iespēju veikt primāro vakcināciju un balstvakcināciju pret Covid-19, Liepājas valstspilsētas pašvaldības dome **nolemj:**

1. Pagarināt sadarbības līgumu ar Latvijas Republikas Veselības ministriju un Nacionālo veselības dienestu, kas noslēgts 2021.gada 13.novembrī, par liela mēroga Covid-19 vakcinācijas centra izveidi Liepājas pilsētā līdz 2022.gada 30.jūnijam.

2. Uzdot Liepājas pilsētas pašvaldības iestādei “Liepājas pilsētas pašvaldības administrācija” tās vadītāja Liepājas valstspilsētas pašvaldības izpilddirektora personā veikt nepieciešamos grozījumus lēmuma 1.punktā minētajā līgumā.

3. Paredzēt, ka sākotnēji liela mēroga Covid-19 vakcinācijas centra izveides un uzturēšanas izdevumi tiek segti no Liepājas valstspilsētas pašvaldības budžeta rezerves fonda, pēc tam Ministru kabineta noteiktajā kārtībā un termiņos, iesniedzot faktiskos izdevumus apliecinošus dokumentus Nacionālajam veselības dienestam izdevumu atmaksai no valsts budžeta līdzekļiem.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Domes priekšsēdētāja birojam, Izpilddirektora birojam, Juridiskajai daļai, Vides, veselības un sabiedrības līdzdalības daļai |